Alet, Author at INK - INK Alet, Author at INK
Deur Alet Datum gepubliseer: 31 Augustus 2018 ♥4
‘n gedagte (Opdrag 7)
Deur Alet Datum gepubliseer: 23 Augustus 2018 ♥3
n gedagte (Opdrag 7)
stadig omvou jy my beskermend
silhoeëteer ek jou vlindersag
en kreukel ek jou lyne vir ‘n flenterfyn glimlag
wyl jy my hitte proe (smeulend)
in pers fluister jy jou liefde smagtend
karteer jy my kontoere sonder krag
en voel ek fosforperde in jou lag
huiwerend soekend wagtend
Mio amato (Opdrag 6)
Deur Alet Datum gepubliseer: 16 Augustus 2018 ♥4
Jy wasem my met ‘n sagte lentebries tot geboorte
ek wil skugter om jou vou
en skaamteloos nakend in reënbooggloed
jou minnaarslied triomfantlik hoor
ek wil ons blanko blad
met baldadige kleure verf
en sorgvry skilder
aan ons verhaal
ek wil met bevryding
jou op my laat tatoeëer
Broosalleen (Opdrag 5)
Deur Alet Datum gepubliseer: 7 Augustus 2018 ♥4
is jy weg
vergeet-my-nietjies en trosse reënblomme
tuimel in my hart se storms
Gesigloos – Opdrag 4
Deur Alet Datum gepubliseer: 1 Augustus 2018 ♥4
Gesigloos (Opdrag 4)
jou onthou het afgesplinter soos skaafsels
en jou woorde het gaan lê in ‘n (stil)prent
getalle het skuilgegaan in verdwaalde syfers
met frustrasie wat dans in jou oë
onthouloos noem jy my naam
voor jy neskry in gister se gister